Іншы прыклад, які прывёў Францішак – гэта св. Пэдра Клавэр, езуіт, місіянер і апостал чорнаскурых рабоў. Яму часта даводзілася прапаведаваць Добрую Навіну сярод нявольнікаў з дапамогай евангелізацыйных жэстаў, паколькі ён не ведаў іх моваў. Аднак гэты святы ведаў, што мову любові і міласэрнасці змогуць зразумець усе. Любоў дапамагае зразумець праўду, а праўда патрабуе жэстаў любові, сказаў Папа і дадаў, што св. Клавэр засведчыў, якую адказнасць і ўвагу ўсе павінны мець да сваіх братоў.